
Parlamentul  României

Camera  Deputaţilor

Comisia pentru industrii                                                  Comisia pentru administraţie 
              si servicii                                                           publică, amenajarea teritoriului

                                                                                                    şi echilibru ecologic     
Bucureşti, 13.12.2011                                                            Bucureşti, 13.12.2011
Nr.23/382/2011                                                                           Nr.26/497/2011
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările şi completările ulterioare, vă înaintăm, alăturat, Raportul comun asupra proiectului de Lege pentru aprobarea Ordonanţei Guvernului nr.21/2011 privind înfiinţarea Autorităţii Metropolitane de Transport Bucureşti, trimis Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic, cu adresa nr. PL.x 628 din 16 noiembrie 2011.


Prin obiectul de reglementare şi conţinut, proiectul de lege face parte din categoria legilor ordinare.
                      PREŞEDINTE,                                          PREŞEDINTE,

                        Iulian Iancu                                            Vasile Gherasim    

Parlamentul  României

Camera  Deputaţilor

Comisia pentru industrii                                                                                          Comisia pentru administraţie publică, 
              si servicii                                                                                                amenajarea teritoriului şi echilibru ecologic               

Bucureşti, 13.12.2011                                                                                                                    Bucureşti, 13.12.2011
Nr.23/382/2011                                                                                                                                  Nr.26/497/2011
RAPORT    COMUN

asupra proiectului de Lege pentru aprobarea Ordonanţei Guvernului nr.21/2011 privind înfiinţarea Autorităţii Metropolitane de Transport Bucureşti
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate, pentru dezbatere şi avizare în fond, cu proiectul de Lege pentru aprobarea Ordonanţei Guvernului nr.21/2011 privind înfiinţarea Autorităţii Metropolitane de Transport Bucureşti, transmis cu adresa nr.P.L.x 628 din 16 noiembrie 2011.
                    La întocmirea prezentului raport, Comisiile au avut în vedere:

· avizul favorabil al Consiliului Legislativ (nr.939/30.08.2011)

· avizul favorabil al Comisiei pentru muncă şi protecţie socială (nr.27/561/05.12.2011)

· avizul favorabil al Comisiei juridice, de disciplină şi imunităţi (nr.PLx628/22.11.2011)



Proiectul de lege are ca obiect de reglementare înfiinţarea Autorităţii Metropolitane de Transport Bucureşti, instituţie publică cu personalitate juridică, în subordinea Ministerului Transporturilor şi Infrastructurii, desemnată să asigure politica privind planificarea strategică, monitorizarea şi avizarea activităţilor privind autorizarea, organizarea şi controlul funcţionării serviciilor de transport public de călători în zona metropolitană Bucureşti.
În conformitate cu prevederile art.75 alin.(1) din Constituţia României, republicată, şi cu art.92 alin.(9) punctul 1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat, în şedinţa din 9 noiembrie 2011.

Examinarea proiectului de lege a avut loc în şedinţe separate ale celor două comisii sesizate în fond, la data de 29 noiembrie 2011 de către Comisia pentru administraţie publică, amenajarea teritoriului şi echilibru ecologic, respectiv 13 decembrie 2011 de către Comisia pentru industrii şi servicii.

La dezbaterile asupra proiectului de lege au participat invitaţi din partea Ministerului Transporturilor şi Infrastructurii şi ai Primăriei Generale a Municipiului Bucureşti.

Având în vedere avizele favorabile asupra proiectului de lege ale Consiliului Legislativ, Comisiei juridice, de disciplină şi imunităţi şi Comisiei pentru muncă şi protecţie socială, precum şi propunerile deputaţilor în cadrul dezbaterilor, membrii celor două comisii au hotărât, cu majoritate de voturi, să propună plenului Camerei Deputaţilor adoptarea proiectului de lege cu amendamentele admise prevăzute în anexă.

Prin obiectul de reglementare şi conţinut, proiectul de lege face parte din categoria legilor ordinare.
Anexă

  A M E N D A M E N T E    A D M I S E
	Nr.

crt.
	Text OG nr.21/2011
	Text adoptat de Senat
	Amendamente admise
	Motivaţii



	0
	1
	2
	3
	4

	1. 1
	
	Titlul legii

LEGE

pentru  aprobarea Ordonanţei Guvernului nr.21/2011 privind înfiinţarea Autorităţii Metropolitane de Transport Bucureşti
	Nemodificat
	

	2. 2
	
	Articol unic. – Se aprobă Ordonanţa Guvernului nr.21/2011 privind înfiinţarea Autorităţii Metropolitane de Transport Bucureşti, adoptată în temeiul art.1 pct.III.7 din Legea nr.131/2011 privind abilitarea Guvernului de a emite ordonanţe, publicată în Monitorul Oficial al României, Partea I, nr.623 din 1 septembrie 2011.


	Articol I. – Se aprobă Ordonanţa Guvernului nr.21/2011 din 30 august 2011 privind înfiinţarea Autorităţii Metropolitane de Transport Bucureşti, adoptată în temeiul art.1 pct.III.7 din Legea nr.131/2011 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.623 din 1 septembrie 2011, cu următoarele modificări şi completări:


	Conform normelor de tehnică legislativă

	3. 3
	Titlul Ordonanţei 
Ordonanţă Guvernului nr.21/2011 privind înfiinţarea Autorităţii Metropolitane de Transport Bucureşti 
	Nemodificat
	Nemodificat
	


	4
	Art. 1. - (1) Se infiinteaza Autoritatea Metropolitana de Transport Bucuresti - denumita in continuare A.M.T.B., institutie publica cu personalitate juridica, in subordinea Ministerului Transporturilor si Infrastructurii, cu sediul in bd. Dinicu Golescu nr. 38, sectorul 1, Bucuresti. 

   (2) A.M.T.B. este institutia publica desemnata sa asigure politica privind planificarea strategica, monitorizarea si avizarea activitatilor privind autorizarea, organizarea si controlul functionarii serviciilor de transport public de calatori in zona metropolitana Bucuresti, pentru transportul cu metroul, autobuze, microbuze, tramvaie, troleibuze, trenuri regionale si transport naval. 

   (3) Autoritatile de reglementare competente cu atributii specifice in domeniul transportului public local de calatori isi pastreaza atributiile, astfel cum acestea au fost stabilite prin actele normative in vigoare. 
	Nemodificat
	Nemodificat
	

	5
	Art. 2. - In intelesul prezentei ordonante, zona metropolitana Bucuresti reprezinta denumirea generica a ariei geografice ce cuprinde municipiul Bucuresti si judetul Ilfov. 
	Nemodificat
	Nemodificat 


	

	6
	Art. 3. - A.M.T.B. este ordonator terţiar de credite şi se finanteaza de la bugetul de stat, prin bugetul Ministerului Transporturilor si Infrastructurii. 
	Nemodificat
	1.Articolul 3 se modifică şi va avea următorul cuprins:
“Art.3. - A.M.T.B. este ordonator secundar  de credite şi se finantează de la  bugetul de stat, prin bugetul Ministerului Transporturilor şi Infrastructurii, din venituri  proprii, din fonduri externe şi din alte surse legal constituite.”
Autori: deputaţi Mircea Toader, Alin Trăşculescu, Viorel Balcan – Grup parlamentar PDL

	Pentru claritate şi corelare cu legislaţia privind finanţele publice

	7
	Art. 4. - Patrimoniul A.M.T.B. se constituie din bunuri proprietate privata a statului, date in administrarea A.M.T.B. pe toata durata de existenta a acesteia. 
	Nemodificat
	Nemodificat

	

	8
	Art. 5. - Sediul A.M.T.B. poate fi schimbat prin hotarare a Guvernului. 

	Nemodificat
	Nemodificat 
	

	9
	Art. 6. - Structura organizatorica a A.M.T.B., numarul maxim de posturi, atributiile si relatiile cu structurile organizatorice ale administratiei publice, centrale sau locale, dupa caz, şi cu reprezentantii societatii civile se stabilesc prin Regulamentul de organizare si functionare al A.M.T.B., aprobat prin hotarare a Guvernului, in termen de 60 de zile de la intrarea in vigoare a prezentei ordonante. 

	Nemodificat
	Nemodificat
2. La articolul 6, după alineatul 1 se introduce un nou alineat, alin. (2), cu următorul cuprins:
 (2)Modificarea structurii organizatorice a A.M.T.B. se aprobă prin ordin al ministrului transporturilor şi infrastructurii.”
Autori: deputaţi Mircea Toader, Alin Trăşculescu, Viorel Balcan – Grup parlamentar PDL

	Structura organizatorică trebuie aprobată de un organ ierarhic superior.

	10
	Art. 7. - A.M.T.B. are urmatoarele atributii principale: 
   a) elaboreaza Strategia de dezvoltare a transportului public de calatori si Planul de transport public pentru zona metropolitana pe termen mediu si lung; 

   b) colaboreaza cu structurile administratiei publice centrale si locale la realizarea programelor de investitii si prioritizarea obiectivelor din cadrul acestor programe; 

   c) participa si colaboreaza cu structurile administratiei publice centrale si locale la punerea in aplicare a politicii tarifare unice si de taxare in domeniul transportului public de calatori si coordoneaza actiunile necesare de punere in aplicare a acestor politici; 

   d) monitorizeaza modul de informare a calatorilor, imaginea si marketingul transportului public de calatori, precum si calitatea serviciilor de transport, initiaza masuri de imbunatatire a acestora; 

   e) realizeaza cercetari de piata privind cererea, oferta si calitatea serviciilor de transport public de călători; 

   f) face propuneri legislative de reglementare in domeniul transportului public de calatori, cu consultarea administratiilor publice locale aflate in zona metropolitana Bucuresti, concepe norme de aplicare a acestor reglementari in raza de activitate; 

   g) colaboreaza cu administratorii infrastructurii de transport si cu operatorii de transport la intocmirea programelor de investitii in infrastructura de transport public de calatori si isi exprima avizul consultativ in legatura cu traseele de transport public de calatori; 

   h) colaboreaza cu structurile de planificare urbana si teritoriala din cadrul autoritatilor administratiei publice centrale si locale pentru corelarea dezvoltarii si planificarii sistemului de transport public de calatori din raza de activitate, cu prevederile documentatiilor de urbanism si amenajarea teritoriului; 
   i) colaboreaza la intocmirea de catre administratiile ce detin infrastructura de management al traficului a programelor de investitii in infrastructura de management al traficului si avizarea acestora, pentru partea privind transportul public de calatori. 

	Nemodificat
	3.Articolul 7 se modifică şi va avea următorul cuprins:
 “Art. 7. –(1) A.M.T.B. are următoarele atribuţii principale: 

a) coordonarea unitară a serviciului de transport public de călători în zona metropolitană;

b) elaboreaza Strategia de dezvoltare a transportului public de calatori si Planul de transport public pentru zona metropolitana pe termen mediu si lung; 

   c) colaborează cu structurile administraţiei publice centrale şi locale la realizarea programelor de investiţii şi prioritizarea obiectivelor din cadrul acestor programe; 

d) stabileşte politica tarifară unică şi de taxare în domeniul transportului public de călători pentru zona metropolitană;  

e) monitorizeaza modul de informare a calatorilor, imaginea şi marketingul transportului public de călători, precum şi calitatea serviciilor de transport, iniţiază măsuri de îmbunătăţire a acestora; 

f) realizează cercetări de piaţă privind, cererea, oferta şi calitatea serviciilor de transport şi, în funcţie de aceste criterii, stabileşte/actualizează Programul de transport public local valabil pentru zona metropolitană;
g) face propuneri legislative de reglementare în domeniul transportului public de călători, cu consultarea administraţiilor publice locale aflate în zona metropolitana Bucureşti, concepe norme de aplicare a acestor reglementări în raza de activitate; 

  h) colaborează cu administratorii infrastructurii de transport şi cu operatorii de transport la întocmirea programelor de investiţii în infrastructura de transport public de călători şi îşi exprima avizul consultativ în legatură cu traseele de transport public de călători; 

  i) colaborează cu structurile de planificare urbana şi teritorială din cadrul autorităţilor administraţiei publice centrale şi locale pentru corelarea dezvoltarii si planificării sistemului de transport public de călători din raza de activitate, cu prevederile documentatiilor de urbanism şi amenajarea teritoriului; 
j)iniţiază măsuri pentru promovarea transportului public de călători în comun;
   k) colaborează la întocmirea de către administraţiile ce deţin infrastructura de management al traficului a programelor de investiţii în infrastructura de management al traficului şi avizarea acestora, pentru partea privind transportul public de calatori. 
(2) A.M.T.B. exercită atribuţiile ce revin potrivit Legii serviciilor de transport public local nr. 92/2007, cu modificările şi completările ulterioare, autorităţilor administraţiei publice locale, respectiv Consiliului General al Municipiului Bucureşti şi Consiliului Judeţean Ilfov, referitoare la înfiinţarea, autorizarea, organizarea, exploatarea, gestionarea, şi controlul funcţionării serviciilor de transport public de persoane prin servicii regulate şi servicii regulate speciale între unităţile administrativ teritoriale în zona metropolitană.
(3) În realizarea atribuțiilor prevăzute la alin. (2) A.M.T.B. este autoritate de autorizare.”
Autori: deputaţi Mircea Toader, Alin Trăşculescu, Viorel Balcan – Grup parlamentar PDL

	Trebuie să fie principala atribuţie a AMTB.
Similar altor metropole europene, această atribuţie aparţine autorităţii metropolitane de transport.
Reformulare pentru claritate şi completare necesară pentru a da finalitate cercetărilor de piaţă în domeniu.

Transportul public este cea mai eficientă cale de a economisi combustibil, de a proteja mediul şi a reduce noxele şi emisiile de CO2.
Precizare necesară având în vedere prevederile legii speciale în domeniul tranportului public local.

	11
	Art. 8. - A.M.T.B. poate desfasura si alte activitati specifice stabilite prin hotarare a Guvernului.
	Nemodificat
	Nemodificat 
	

	12
	Art. 9. - Conducerea A.M.T.B. este asigurata de un consiliu de conducere, al carui presedinte este si director general.
	Nemodificat
	Nemodificat 
	

	13
	Art. 10. - (1) Consiliul de conducere este format din 7 membri: presedintele - director general al A.M.T.B., 3 reprezentanti ai Ministerului Transporturilor si Infrastructurii si cate un reprezentant al Ministerului Administratiei si Internelor, Consiliului Judetean Ilfov si Consiliului General al Municipiului Bucuresti. 

   (2) Directorul general este numit prin ordin al ministrului transporturilor si infrastructurii. 

   (3) Membrii Consiliului de conducere sunt numiti si revocati prin ordin al ministrului transporturilor si infrastructurii, la propunerea institutiilor mentionate la alin. (1). 
	Nemodificat
	Nemodificat 
	 

	14
	Art. 11. - (1) Personalul A.M.T.B. se compune din specialisti in domeniul tehnic, administrativ, economic, juridic si management, angajati in conditiile legii. 

   (2) Personalul A.M.T.B. este personal contractual si se supune prevederilor Legii nr. 53/2003 - Codul muncii, republicata. 

   (3) Drepturile salariale ale personalului A.M.T.B. se stabilesc potrivit reglementarilor legale in vigoare aplicabile personalului platit din fonduri publice, corespunzator modului de organizare si subordonare al institutiei. 

   (4) Incadrarea cu personal a structurii organizatorice a A.M.T.B. se realizeaza in limita numarului maxim de posturi si a cheltuielilor de personal aferente acestora, aprobate Ministerului Transporturilor si Infrastructurii prin legile bugetare anuale. 

	Nemodificat
	Nemodificat 

	

	15
	__________
	
	4.După articolul 11 se introduc două noi articole, articolele 111 şi 112 , cu următorul cuprins:

„Art. 111. - A.M.T.B. realizează venituri proprii şi din activităţi de asistentă tehnică, avizare, autorizare, consultanţă şi alte activităţi economice în domeniul transportului public de călători.Tarifele aferente prestării acestor activităţi se aprobă prin ordin al ministrului transporturilor şi infrastructurii.

Art. 112 –Programul de transport public local prin curse regulate aplicabil pe raza municipiului București şi a județului Ilfov, aprobat potrivit legii până la data intrării în vigoare a legii de aprobare a prezentei ordonanţe, îşi menţine valabilitatea.”
Autori: deputaţi Mircea Toader, Alin Trăşculescu, Viorel Balcan – Grup parlamentar PDL

	Corelare cu prevederile art.3.

Pentru a asigura continuitatea şi valabilitatea acţiunilor demarate.



	16
	Art. 12. - La data intrarii in vigoare a prezentei ordonante, art. 20 alin. (8) din Legea serviciilor de transport public local nr. 92/2007, publicata in Monitorul Oficial al Romaniei, Partea I, nr. 262 din 19 aprilie 2007, cu modificarile si completarile ulterioare, se abroga. 


	Nemodificat
	Nemodificat
	

	
17
	​​___________
	
	Art.II. – Legea serviciilor de transport public local nr. 92/2007, publicată în Monitorul Oficial al României, Partea I, nr.262 din 19 aprilie 2007, cu modificările şi completările ulterioare, se modifică după cum urmează:
1.La articolul 4 alineatul (1), literele b), c) şi g) se modifică şi vor avea următorul cuprins:

„   b) se efectuează pe raza teritorial-administrativă a unei localităţi, respectiv pe raza administrativ teritorială a zonei metropolitane, sau numai între localităţile unui judeţ, în funcţie de tipul de transport stabilit potrivit legii. În cazul în care traseul transportului pe şină depăşeşte limita localităţii, acesta va fi considerat transport public local; 

   c) se execută pe rute şi cu programe de circulaţie prestabilite de către autorităţile competente desemnate potrivit legii;
…………………………………..
   g) transportul cu autobuzele se efectuează numai pe bază de licenţe de traseu şi caiete de sarcini, elaborate şi eliberate în condiţiile stabilite prin normele de aplicare elaborate și aprobate prin ordin comun al ministrului administrației și internelor și ministrului transporturilor și infrastructurii, denumite în continuare Norme.”
2. La articolul 4, alineatul (11) se abrogă.
3. La articolul 5, alineatul (3) se abrogă.

4. La articolul 16, alineatul (6) se abrogă.

5. La articolul 37, alineatul (11) se abrogă. 
6.La articolul 45 alineatul (7), litera b se modifică şi va avea următorul cuprins :

 ”b) nerespectarea prevederilor art.5 alin.(2) şi ale lit.d) a alin. (4) privind condiţiile în care se execută transportul public local de persoane prin curse regulate speciale ;”
Autori: deputaţi Mircea Toader, Alin Trăşculescu, Viorel Balcan – Grup parlamentar PDL
	Pentru eliminarea neconcordanţelor în ceea ce priveşte activitatea AMTB.

	18
	
	
	Art.III.- La data intrării în vigoare a prezentei legi, Ordonanţa  Guvernului nr.4/2011 pentru completarea Ordonanţei Guvernului nr. 19/1997 privind transporturile, publicată în Monitorul Oficial al României, Partea I, nr.78 din 31 ianuarie 2010, se abrogă.”


	


                                         PREŞEDINTE,                                                                     PREŞEDINTE,

                                           Iulian Iancu                                                                       Vasile Gherasim    

                                           SECRETAR,                                                                          SECRETAR,
                                          Mircea Marin                                                                       Gheorghe Ciocan
Consilier parlamentar,                                             

Silvia Vlăsceanu                                                                                                                                                                                                                                                                                    

